Педагог ДУДАДзіМ “Цэнтр дзіцячай творчасці г. Івацэвічы” Ганна Люшкевіч адзначае, што Карына вельмі адказна паставілася да падрыхтоўкі да конкурса. Яе работы вельмі складаныя, на іх стварэнне пайшло шмат часу і сіл. Разам з педагогам Карына вывучала, як выглядаюць планеты і каметы, канструкцыя скафандра, але ў сваіх малюнках дзяўчына пакінула месца і фантазіі. У асноўным малюнкі выкананы геліевай ручкай і маркерам, а для прыгожага россыпу зорак і астэроідаў быў выкарыстаны балончык з фарбамі.